**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום רביעי, יב' אב תשפ"א**

1. גמ' דף לא. "ת"ר" עד "יהיב ליה דמי" עם פירש"י ותוס'
2. כפות תמרים ערוך לנר ושפת אמת כאן
3. ב"ח או"ח סי' תרלז', רמ"א שם ס"ג, מג"א שם סק"ז

**בהצלחה רבה!**

כפות תמרים מסכת סוכה דף לא עמוד א

ורבנן לטעמייהו כו'. איכא למידק דבפרק המפקיד (דף מא ומד) ופרק הספינה (דף פח) קיי"ל שואל שלא מדעת גזלן הוי כמ"ש בח"מ סי' קפ"ח ורצ"ב וכיון שכן היכי מכשירים חכמים כשתקף את חבירו והוציאו מסוכתו משום דקרקע אינה נגזלת מ"מ היכי מכשרינן מטעם סוכה שאולה הרי בעל הסוכה אינו רוצה להשאיל והיכי הויא שאולה ותו דסוכה שאולה היו סוברים חכמים דפסול משום דכתיב חג הסוכות תעשה לך ומלך ממעטינן גזולה ושאולה אלא משום דאשכחו רבנן ריבויא דכל האזרח בישראל הכשירו שאולה כדאיתא בפרק הישן וכיון שכן נימא תפסת מועט תפסת ע"כ לא הכשיר הכתוב אלא שאולה מדעת חבירו אבל שלא מדעתו מנ"ל דריבה הכתוב לזה דגם בכה"ג תהיה כשרה ואפילו בסוכת השותפין כמה קולמסין נשתברו לדעת אם היא כשרה כמ"ש הריב"ש סימן שמ"ז והיכי נימא דסוכה שאולה ע"כ של חבירו הכשירו רבנן מריבוייא דכל האזרח וכו'. וצ"ע בלשונות רש"י דסוגיא זו יש טעיות בדפוס וויניצייא ובדפוס אמשטרדם הם מתוקנים וק"ל:

ערוך לנר מסכת סוכה דף לא עמוד א

בגמרא ורבנן לטעמייהו. בכפ"ת הקשה כיון דקיי"ל (ב"מ מא א) שואל שלא מדעת נקרא גזלן א"כ אפילו קרקע אינה נגזלת היאך תקרא שאולה כיון דהבעלים אינם רוצים להשאיל והניח בצ"ע ולא הבנתי כיון דרבנן ס"ל קרקע אינה נגזלת ומחובר לקרקע ה"ה כקרקע א"כ ע"כ שאולה היא דהיאך תקרא גזולה מטעם שואל שלא מדעת כיון דקרקע אינה נגזלת ובכ"מ שהיא ברשותא דמרא קיימא א"כ גם מטעם שואל שלא מדעת לא תקרא גזילה וע"כ שאולה היא:

שפת אמת מסכת סוכה דף לא עמוד א

שם בגמ' ורבנן לטעמי' כו' וסוכה שאולה היא, יש לתמוה כיון דהבעלים לא השאילו מאיזה טעם נקרא שאולה אף על גב דא"נ וברשותא דמרא קיימא מה בכך כיון דקרא ממעט גזולה ומרבה שאולה נראה לכאורה דמצד איסור קפיד קרא וא"כ ה"ה הכא שנכנס לתוכה שלא ברשות, וכבר קדמני בס' כפ"ת בזה, ולכאורה הי' אפ"ל דסברת הגמ' היא כיון דכ' לך דמשמע שיהי' שלו אלא משום דכתי' נמי כל האזרח דמשמע דכל ישראל ראוין לישב בסוכה אחת דרשינן לך שיהי' שלו בלבד ואז כל ישראל ראוין כו' אבל בגזולה דאין הבעלים יכולין להקדישה דאינה ברשותו לא מיקרי לשום אדם לך לכך פסולה ולכן כיון דקרקע אינה נגזלת והיא ברשות הבעלים לכו"ע נפקי בה אף בע"כ של הבעלים, ולפ"ז הי' מיושב שפיר דעת קצת פוס' בתשו' הריב"ש שהובא בס' כפ"ת דבסוכה של שותפין אין יוצאין ותמוה דלמה גרע משאולה ולמ"ש א"ש דצריך להיות של בעלים מיוחדין לקיים תעשה לך ואז כו"ע יוצאין בה, אך לפי' רש"י לעיל דכל ישראל יוצאין בסוכה אחת אף שאין לכל א' פרוטה אי אפ"ל כן אלא כדמסיק הריב"ש דיוצאין בשותפות אף על גב שאין לה בעלים וא"כ שוב קשה כנ"ל, שוב מצאתי בחי' הריטב"א שעמד בזה ותורף דבריו נראה דהא דממעטין מקרא גזולה הטעם הוא משום מהב"ע וממילא בקרקע דאינה נגזלת לא חל שם גזילה על הקרקע ולא נקרא מהב"ע ע"ש בלשונו, אך לפ"ז צל"ע דברי הרמ"א (סי' תרמ"ט) שהביא בשם התה"ד דהנוטל לולב של חבירו ביום טוב שני יוצא בו דמסתמא ניחא לאינש למיעבד מצוה בממוני' דמשמע דאם הלה מוחה בו אינו יוצא ולפי סוגיא דהכא נראה דכל שאינה גזולה אף על גב דהכא גרע טפי משואל שלא מדעת מאחר שמוציאו מסוכתו לגמרי מ"מ אין שם גזילה על הסוכה א"כ נראה דה"ה בשואל שלא מדעת לולבו של חבירו נהי דעביד איסורא יוצא בו כנ"ל, מיהו אפשר לחלק קצת דבלולב כיון דשואל של"מ גזלן הוא ע"כ מתחייב באונסין חל שם גזילה על הלולב משא"כ בקרקע דאינו חייב באונסין וצ"ע:

הגהות אשרי מסכת סוכה פרק ב סימן טז

וכגון שגזל סוכה העשויה בראש האילן או בראש הספינה שאינה מחוברת לקרקע שאז היא נגזלת ואין עליו להחזיר דמים אלא כמו שהיא בנויה דאין כאן מפני תקנת השבים שהרי לא טרח לבנותה ולא הוציא עליה יציאות הלכך גזולה היא אבל גזל עצים וסיכך בהם אין לו אלא דמי עצים בלבד ואין זה לא גזולה ולא שאולה דקני בשנוי השם ובשנוי מעשה ועוד משום תקנת השבים אין לו לסתור בנינו אלא יחזיר דמים וכן התוקף את חבירו בחזקה והוציאו מסוכתו הבנויה בקרקע של נגזל כשרה ויוצא בה ידי חובתו דקרקע אינה נגזלת והוי לה סוכה שאולה דכשרה לרבנן. וראובן שבנה בחצרו של שמעון שלא מדעתו ובא שמעון ותקף את ראובן והוציאו מסוכתו פסולה דאין עליה תורת שאולה כיון דלא קיימא ברשות של ראובן. המסכך ברשות הרבים כשרה בדיעבד. מא"ז:

ב"ח אורח חיים סימן תרלז

כתב בהגהות אשיר"י בפרק הישן (סי' טז) וראובן שבנה בחצרו של שמעון שלא מדעתו ובא שמעון ותקף את ראובן והוציאו מסוכתו פסולה דאין עליה תורת שאולה כיון דלא קיימא ברשותו של ראובן עכ"ל פירוש דאם היה בונה מדעתו של שמעון היתה הקרקע שאולה לראובן כל שבעת ימי החג והוה ליה כשלו ממש דקיימא ברשותו ואם כן כשבא שמעון ותקף את ראובן והוציא מסוכתו יש עליה תורת שאולה מראובן לשמעון כדין כל שאר תוקף בחבירו והוציאו מסוכתו דכיון דקרקע אינה נגזלת יש לה דין שאולה דהכא נמי מאחר שהיה בונה מדעת שמעון הוה ליה כאילו קיימא בקרקעו של ראובן ויצא שמעון בישיבת סוכה זו אבל עכשיו שבנה ראובן שלא מדעתו לא יצא בה שמעון ידי חובתו דעצי סוכה זו גזולים הם ביד שמעון ולא אמרינן דלא נתחייב שמעון לשלם אלא דמי עצים משום תקנת השבים דאין כאן תקנת השבים הואיל ולא טרח בבניינה ולא הוציא עליה הוצאות הילכך גזולה היא כמו הגוזל סוכה העשויה בראש הספינה דהיא עצמה נגזלת שאינה מחוברת לקרקע ואין שם תקנת השבים מאחר דלא טרח בה וכו' וכן כתבו התוספות בריש פרק לולב הגזול (לא א ד"ה אבל) אלא דלשם כתוב שבנה ראובן בחצרו של שמעון מדעתו וט"ס הוא וצ"ל שלא מדעתו כאשר כתוב בהגהות אשיר"י:

שולחן ערוך אורח חיים הלכות סוכה סימן תרלז סעיף ג

(ז) סוכה ב גזולה, כשרה. כיצד, אם תקף על חבירו והוציאו מסוכתו וגזלה וישב בה, יצא, (ח) ג'] שאין הקרקע נגזלת. הגה: מיהו לכתחלה לא ישב אדם בסוכת חבירו (ט) שלא מדעתו, כ"ש אם דעתו לגזלה, וכן לא יעשה סוכה לכתחלה בקרקע של חבירו שלא מדעתו, \* ג וכן בקרקע (י) שהיא של רבים (הגהות אשירי וא"ז); מיהו בדיעבד יצא. <ג> וכן \* (יא) לא יקצצו ישראל הסכך בעצמם, \* (יב) אלא יקנו אותם מעובדי כוכבים, (יג) דכל גזל (יד) אין עושין ממנו סוכה לכתחלה (מהרי"ל); \* ואם גזל עצים \* ועשה מהם סוכה, אף על פי שלא חיברן ולא שינה בהם כלום, \* (טו) ד יצא; תקנת חכמים, שאין לבעל העצים ד'] אלא (טז) ה דמי עצים בלבד; (יז) <ד> אבל אם גזל סוכה \* העשויה בראש [ד] ה'] הספינה או בראש העגלה, וישב בה, \* (יח) ו לא יצא. הגה: וה"ה אם ראובן בנה סוכה בקרקע שמעון, ושמעון תקף את ראובן וגזל סוכתו הבנויה בקרקע שלו, (יט) ז לא יצא בה ו'] ואין כאן תקנת השבים, הואיל ולא טרח בה ולא הוציא עליה הוצאות (הגהות אשיר"י פ"ב דסוכה).

מגן אברהם סימן תרלז ס"ק ז

לא יצא בה. דאין עלי' תורת שאולה כיון דלא קיימא ברשותו של ראובן ול"ד לקרקע דבחזקת הבעלים עומדת ולכך אין קרקע נגזלת עכ"ל התוס' ובהג"א כתב שלא מדעתו כ' הב"ח שכצ"ל בתוס' וכ"כ רש"א וכ"כ ד"מ אבל אם השאיל לו שמעון הקרקע לז' ימי החג ואח"כ הוציאו מסוכתו קיימי העצים ברשות ראובן ואינה נגזלת וה"ל כשאולה ביד שמעון (ב"ח) ומל' רמ"א שדילג תיבת שלא מדעתו משמע דס"ל דה"ה אם עשאה מדעת שמעון וכדאיתא בנוסחאות הישנים של התוס' דהא מ"מ אין הקרקע עומדת ברשות ראובן דאינה רק שאולה לז' ימים ואינה עומדת בחזקת ראובן וקשה דהא אף על פי שאין הקרקע נגזלת מ"מ העצים נגזלים וא"כ כשהוציא חבירו מסוכתו היא פסולה דהא אין כאן תקנת השבים כיון דלא טרח בה וצ"ל דמחובר לקרקע כקרקע, וקשה למ"ד בח"מ סי' צ"ה דבית לאו כמחובר לקרקע הוא ע"ש בהגה ועיין בש"ך שם שהרבה להשיב עליו וכל קושיותיו יש לדחות די"ל כיון דהקרקע נקנית בכסף בשטר ובחזקה נקנה הבית עמו דמטלטלים נקנה אגב קרקע וה"ה לאינך ע"ש כי אין כאן מקומו אך מכאן הוא קשה וי"ל כיון שלא קנה הקרקע גם העצים לא קנה דהא לא משך בהם וכ"כ בהדיא בב"ק סוף דף קי"ז דלרבנן דקרקע אינה נגזלת אפי' מטלטלין המונחים בתוכה אין נגזלים ולר"א הקרקע נגזלת והמטלטלין נקנין עם הקרקע ומעתה י"ל דלהכי נקט הג"א שלא מדעתו דאלו בנה מדעתו ה"ל הקרקע של ראובן וקרקע אינה נגזלת וא"כ לא קנה ג"כ העצים אך כיון שבנה שלא מדעתו א"כ שמעון גזל העצים בלבד דהוי מטלטלין ואפשר לסתור כסתור דמי עיין בח"מ צ"ה גבי כל העומד לגדור וא"כ ה"ל גזילה ותקנת השבים אין כאן כיון דלא טרח בה ומיהו בח"מ סי' שי"ג דכשהקרקע שאולה לאחרים קונה המטלטלין שעליה ועבי"ד סי' רכ"א ס"ז: